Alenia C-27J Spartan

Alenia C-27J Spartan er et militært transportfly som er utviklet og produsert av Leonardos luftfartsdivisjon (kjent som Alenia Aermacchi inntil 2016). Flyet er en avansert videreutvikling av Alenia Aeronauticas tidligere modell G.222 (som var kjent under betegnelsen C-27A Spartan i amerikansk tjeneste), og er utstyrt med motorer og diverse andre systemer som også er i bruk på den større flytypen Lockheed Martin C-130J Super Hercules. I tillegg til den standardiserte transportkonfigurasjonen finnes det spesialiserte varianter av flytypen for f.eks maritim overvåking (se maritimt patruljefly), redningstjeneste, etterretning (C3 ISR - command, control, communications, intelligence, surveillance and reconnaissance), elektronisk krigføring mm. 

I 2007 ble C-27J valgt til å være Joint Cargo Aircraft (JCA)-flytypen for det amerikanske forsvaret. En del av dette programmet stammet tilbake fra kanselleringen av Boeing-Sikorsky RAH-66 Comanche.

Allerede i 2012 valgte United States Air Force (USAF) å pensjonere etter relativt kort tid i tjeneste grunnet budsjettkutt; flyene ble senere donert til U.S. Coast Guard og United States Special Operations Command. C-27J har også blitt bestilt av luftforsvaret til Australia, Italia, Hellas, Bulgaria, Litauen, Mexico, Marokko, Romania, Peru og Slovakia.

Referanser

Eksterne lenker

 Leonardo (Alenia) C-27 Spartan

Kategori:Transportfly
Kategori:Tomotors propelldrevne luftfartøy
Kategori:Luftfartøy produsert i Italia